Andke mulle andeks, kui ma siin miskit ära rikun.  Blogijate kokkutulek saab olema peetud ilmselt siiski KOLMANDAMAL (mitte neljandamal, nagu eksikombel sai ärr märgitud. Tänud Kukupaile, kes juhtis hajameelse-minu tähelepanu lausa karjuvale ebakõlale) juulikuu päeval selsinatisel käimasoleval aastal, kus blogijad teiste poolt  ära tuntakse ja mõned ka  mättasse lüüakse.  Tolleks otstarbeks pakun välja ülimaid kohti Revali linnaosa Nõmme piirkonnas, kus pea ühesama vektorijoone elik raudruunatee ääres on pubisid nii nagu naksub.  Avitan priitahtlikult  üht murelikku blogijat asukoha valikul.  Alustame siis ringreisi - toon välja ka plussid ja miinused antud koha suhtes, niipalju kui ma  õieti mäletan, sest pole tükimat aega saanud enam külastatud neidsamu kohti.  Rahumäel on teada tuntud kõrts nimega Alfredi pubi.  Plussid:  Raudruuna peatus pea ukse all. Särsturuunad liiguvad mõlemis suunas üsna tihedalt.  Kaks korrust + plankaiaga piiratud ala.  WiFi.  Kalmistu lähedal, et poleks vaja kaugemale laipu tassida (vihje Ninataga'le).  Miinus:  Kui keegi on laua kinni pannud peiedeks, siis head nahka tollest ei  tule...  Nõmme keskuses - Buldogi pubi.  Plussid:  Särtsuruunapeatus mõne minuti kaugusel ca 400m, sama sagedus mis eelmise pubi man.  Keldrikorrusel - mõnus jahe istumine palaval päeval.  WiFi.  Omnibussipeatus üle tee + parkimine, kui automobiilidega kohale tullakse.  Miinus: kui rahvast rohkem kohale ilmutab, siis ei mahu kõik ära.  Edasi on Hiiu õlletuba.  Plussid: kaks korrust + plankaiaga piiratud õueala.  WiFi.  Omnibusipeatus ukse all.  Natike jala käimist ja särtsuruunapeatus.  Ületeenaabriks Hiiu Pubi. (Saab korraldada ületeevõistulaulmist a la "Mis te teete, mis te teete Õlletoa rahvas?" "Õlut joome, õlut joome Hiiu Pubi rahvas...")    Kindlapeale on neid pubisid-kõrtse rohkesti sealkandis, aga rohkem oma üheksakuisel sealviibimisperioodil ei jõudnud ma kahjuks külastada...    Taustaks: